Veneranda Manzano

Veneranda Gariko-Blanco Manzano, Veneranda Manzano izenez ere ezaguna (Beloncio, Piloña, 1893ko apirilaren 27a – Oviedo, 1992ko otsailaren 10a), maistra eta politika izan zen, Bigarren Errepublikako diputatua.

 Biografia 
Asturiasko Beloncio parrokian jaio zen, Piloñako kontzejuan, 1893ko apirilaren 27an. [1] Maistra lanbidez Kuban bizi izan zen 1920ko hamarkadan.  1927an Espainiara itzuli zenetik, jarduera politiko bizia izan zuen. LLanesko Zirkulu Errepublikanoaren sorreran parte hartu zuen eta herri horretako elkarte sozialistaren buru izan zen, II. Errepublikaren etorrerarekin batera. 1933an, Oviedoko Gorte Errepublikanoetako diputatu hautatu zuten 1933ko hauteskundeetan. [4][5] Espainiako Gerra Zibilean umezurztegietan eta Adingabeen Batzordean lan egin zuen, UGTko irakaskuntzako langileen federazioko lehendakari hautatu arte. Hezkuntzako ikuskatzaile ere izan zen Valentzian eta Castellón. Espainiako Gerra Zibilaren amaieran Frantziara pasatu zen, han ikusmena galdu zuen eta geroago Mexikon finkatuko zen erbesteratu gisa. [6] Venerandari 1946an PSOEko afiliatu karneta kendu zioten Negrínekin eta haren gainerako jarraitzaileekin batera, 1947an PCEko kide bihurtu zen. [6] Asturiasera itzuli zen 1976an.

Oviedon hil zen, 1992ko otsailaren 10ean, 98 urterekin, bronkioetako gaixotasun baten ondorioz. 

 Erreferentziak 

 Bibliografia 

 Páez-Camino, Feliciano (2007). La Constitución republicana de 1931 y el sufragio femenino. Madrid: Universidad de Mayores de Experiencia Recíproca. 
 Preston, Paul (2007) [1986]. The Spanish Civil War: Reaction, Revolution, and Revenge. Nueva York y Londres: W. W. Norton & Company. ISBN 978-0-393-32987-2. 


Kategoria:Asturiarrak
Kategoria:Espainiako komunistak
Kategoria:Espainiako Langileen Alderdi Sozialistako politikariak
Kategoria:Emakume politikariak
Kategoria:Maistrak
Kategoria:Erbesteratuak
Kategoria:Espainiako Bigarren Errepublikako maistrak